LATVIJAS REPUBLIKAS MINISTRU KABINETS

2010.gada Rīkojums Nr.

Rīgā (prot. Nr. .§)

**Par nacionālās sporta bāzes statusa piešķiršanu sabiedrības ar ierobežotu atbildību „Olimpiskais centrs „Ventspils”” sporta kompleksam**

1. Ministru kabinets (adrese – Brīvības bulvārī 36, Rīga, LV-1520), ir izskatījis sabiedrības ar ierobežotu atbildību „Olimpiskais centrs „Ventspils”” (adrese – Sporta ielā 7/9, Ventspils, LV-3601, reģistrācijas numurs – 40003245964) 2010.gada 31.maija iesniegumu par nacionālās sporta bāzes statusa piešķiršanu sporta bāzei – sabiedrības ar ierobežotu atbildību „Olimpiskais centrs „Ventspils”” sporta kompleksam (turpmāk – Olimpiskais centrs „Ventspils”).

2. Pēc iesnieguma par nacionālās sporta bāzes statusa piešķiršanu Olimpiskajam centram „Ventspils” izskatīšanas Ministru kabinets konstatē:

2.1. Olimpiskais centrs „Ventspils” ir nekustamais īpašums:

2.1.1 nekustamais īpašums (nekustamā īpašuma kadastra Nr. 2700 0080 106), kas sastāv no zemes vienībām 24600m2 platībā (zemes vienības kadastra apzīmējumi 2700 0080 106)– Sporta ielā 7/9, Ventspilī, kas ierakstīta Ventspils pilsētas zemesgrāmatu nodalījumā Nr.215 uz Ventspils pilsētas domes vārda; zemes vienība ar kadastra apzīmējumu 2700 0080 139 un 6 (sešām) būvēm (būvju kadastra apzīmējums 2700 0080 106 001; 2700 0080 106 002; 2700 0080 106 003; 2700 0080 106 004; 2700 0080 106 005; 2700 0080 106 006) Sporta ielā 7/9, Ventspilī, kas reģistrētas Kadastra informācijas sistēmā (Basketbola halle, Ledus halle un vieglatlētikas manēža);

2.1.2. nekustamais īpašums (nekustamā īpašuma kadastra Nr. 2700 0080 147), kas sastāv no zemes vienības 69416m2 platībā (zemes vienības kadastra apzīmējums 2700 0080 147) un 4 (četrām) būvēm (būvju kadastra apzīmējumi 2700 0080 147 001; 2700 0080 147 002; 2700 0080 147 003; 2700 0080 147 004) Sporta ielā 5, Ventspilī, kas ierakstīta Ventspils pilsētas zemesgrāmatu nodalījumā Nr.100000447540 uz Ventspils pilsētas domes vārda; no zemes vienības 103m2 platībā (zemes vienības kadastra apzīmējums 2700 008 0135) Brīvības ielā 44A, Ventspilī, kas ierakstīta Ventspils pilsētas zemesgrāmatu nodalījumā Nr. 100000064177 uz Ventspils pilsētas domes vārda; no zemes vienības 113m2 platībā (zemes vienības kadastra apzīmējums 2700 0080 138) Brīvības ielā 46A, Ventspilī, kas ierakstīta Ventspils pilsētas zemesgrāmatu nodalījumā Nr. 100000186804 uz Ventspils pilsētas domes vārda; no zemes vienības 100m2 platībā (zemes vienības kadastra apzīmējums 2700 008 0136) Brīvības ielā 48A, Ventspilī, kas ierakstīta Ventspils pilsētas zemesgrāmatu nodalījumā Nr. 100000174394 uz Ventspils pilsētas domes vārda (Stadions);

2.1.3. nekustamais īpašums (nekustamā īpašuma kadastra Nr. 2700 018 0134), kas sastāv no zemes vienības 19473m2 platībā (zemes vienības kadastra apzīmējums 2700 018 0134) un būves (būves kadastra apzīmējums 2700 018 0134 001) Saules ielā 141, Ventspilī, kas ierakstīta Ventspils pilsētas zemesgrāmatu nodalījumā Nr.100000126948 uz sabiedrības ar ierobežotu atbildību „Olimpiskais centrs „Ventspils”” vārda; nekustamais īpašums (nekustamā īpašuma kadastra Nr. 2700 018 0150), kas sastāv no zemes vienības 9007m2 platībā (zemes vienības kadastra apzīmējums 2700 018 0150) Krustkalna ielā 5, Ventspilī, kas ierakstīta Ventspils pilsētas zemesgrāmatu nodalījumā Nr.100000189095 uz sabiedrības ar ierobežotu atbildību „Olimpiskais centrs „Ventspils”” vārda un būves (būves kadastra apzīmējums 2700 018 0150 001) (Piedzīvojumu parka BMX trase);

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu Olimpiskajam centram „Ventspils” iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3. sabiedrība ar ierobežotu atbildību „Olimpiskais centrs „Ventspils” atbilstoši likuma „Par nacionālās sporta bāzes statusu” 6.panta pirmajā daļā noteiktajam 2010.gada 31.maijā ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina Olimpiskā centra „Ventspils” atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2010.gada 1.oktobrī ir sniegusi atzinumu (prot. Nr. 4 4.§, 4.2.9.apakšpunkts), ka Olimpiskais centrs „Ventspils” atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo daļu, 6.panta otro daļu un 6.panta ceturto daļu, Ministru kabinets nolemj Olimpiskajam centram „Ventspils” piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: Valsts sekretārs M.Gruškevics

07.12.2010 11:20

733

A.Mičule

67047928, anda.micule@izm.gov.lv